CELEX: 62014CN0287
Language: lv
Date: 2014-06-11 00:00:00
Title: Lieta C-287/14: Lūgums sniegt prejudiciālu nolēmumu, ko 2014. gada 11. jūnijā iesniedza Gyulai Törvényszék (Ungārija) – Eurospeed Ltd / Szegedi Törvényszék

8.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 303/18
            
         Lūgums sniegt prejudiciālu nolēmumu, ko 2014. gada 11. jūnijā iesniedza Gyulai Törvényszék (Ungārija) – Eurospeed Ltd/Szegedi Törvényszék
   
   (Lieta C-287/14)
   2014/C 303/24
   Tiesvedības valoda – ungāru
   
      Iesniedzējtiesa
   
   Gyulai Törvényszék
   
      Pamatlietas puses
   
   
      Prasītāja: Eurospeed Ltd
   
      Atbildētāja: Szegedi Törvényszék
   
      Prejudiciālie jautājumi
   
   
               1)
            
            
               Vai tas, ka pienākums atlīdzināt par Savienības tiesību pārkāpuma rezultātā nodarīto kaitējumu ir dalībvalstij, izslēdz iespēju – lemjot par šādi pamatoto kaitējuma atlīdzinājuma prasību – šā pienākuma tiesisko regulējumu piemērot attiecībā uz šo pārkāpumu faktiski izdarījušo valsts orgānu?
            
         
               2)
            
            
               Vai gadījumā, ja uz pirmo jautājumu atbildams noliedzoši, Regulas (EK) Nr. 561/2006 (1) 10. panta 3. punktā ir izslēgts, ka dalībvalsts var pieņemt tiesību normas, kurās par šajā regulā noteikto pienākumu neizpildi paredzētās tiesiskās sekas var būt piemērojamas pārkāpumu faktiski izdarījušajam autovadītājam papildus transporta uzņēmumam vai šā uzņēmuma vietā?
            
         
               3)
            
            
               Vai gadījumā, ja uz otro jautājumu atbildams apstiprinoši, valsts administratīvās tiesas nolēmums, kas ir pamatots nevis ar Regulas (EK) Nr. 561/2006 10. panta 3. punktu, bet gan ar šai tiesību normai pretrunā esošu valsts tiesisko regulējumu, ir uzskatāms par acīmredzami Savienības tiesībām pretrunā esošu?
            
         
      (1)  Eiropas Parlamenta un Padomes 2006. gada 15. marta Regula (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85 (Dokuments attiecas uz EEZ) (OV L 102, 1. lpp.).